《赠岭东陈秀才》
宋代·吕本中

风吹贺江浪如雪，浮梁左右行人绝。病夫坐稳懒出行，破屋只愁吹瓦裂。

东县陈卿忽叩门，笑语欢然相暖热。怪我长贫走道路，所至不安宁有说。

邻州贼报又警急，欲泛扁舟穷百粤。如君长才亦未用，独守区区负奇节。

未能俯首效儿辈，肯便出门探虎穴。马群时致千里足，烈士宁无一时杰。

我复何人敢言事，一世摧颓甘短拙。幸君无事时一过，喜听高谈健其决。

瘴疠参差畏久留，岁月峥嵘惜轻别。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。